Skaun kirke

Skaun kirke er en kirke konstruert i en rektangulær form, fra 1183 i Skaun kommune i Trøndelag.

Byggverket er i stein og har 250 plasser. Den er i tidlig gotisk stil med romansk påvirkning.Rygh, 1982, s. 44

Adkomst til stedet er via fylkesvei 709 og fylkesvei 6626/fylkesvei 6620.

 Bygget 
mini|venstre|kirken sett fra sørøst. 
De utvendige målene for kirkeskipet er 16,5 x 13,1 m. og for koret 7,35 x 9,2 m. 
Kirken har fire portaler; mot vest, nord og sør i skipet, og mot sør i koret. De mest forseggjorte er vest- og sørportalen i skipet. Inne i kirken er buen mellom skipet og koret en enkel spissbue med utstikkende vederlagssteiner. Steinhoggerarbeidet er av høy kvalitet og på portalene er det steinhoggermerke (personlige signaturer stenhoggerne satte på arbeidene sine) som også har blitt funnet på Nidarosdom-oktagonen.Rygh, 1982, s. 16 Enten har det vært steinhoggere fra Nidarosdomen i Skaun, eller så er portalsteinen hogd til i Trondheim og fraktet til Skaun.

I skipet er det to vindusåpninger på hver av langsidene (nord- og sørsiden) og i koret er det vindu mot nord, øst og sør.

 Inventar 
mini|venstre|Alteret med antemensalet fra rundt 1250 og altertavlen fra 1773.
Alterfrontal er i unggotikk fra rundt 1250 og er en av svært få alterfrontaler som er bevart i sin opprinnelige kirke. Det har jomfru Maria med Jesubarnet som motiv. Dette er det eneste norske madonna-antemensale som fortsatt står i den kirken det ble laget for.

Altertavlen er i fra 1773 og er i barokkstil. Den har nattverden og korsfestelsen som motiv. 

Prekestolen er utskåret av Ole Biltsnider i 1665.Rygh, 1982, s. 34 Årstallet 1665 står på baldakinen over prekestolen.

Døpefonten er fra 1980 og er i tre.Rygh, 1982, s. 59

Kirken har et mekanisk pipeorgel fra 1981. Det har 16 stemmer og er laget av Bruno Christensen og Sønner.Rygh, 1982, s. 93

Kirkeklokken er fra 1754.Rygh, 1982, s. 21 På den er det innskrevet: «Gid denne klokke saa for kirkens folk maa lyde, at de af Guds ord maa forbedringsfrugter yde.»

 Referanser 

 Litteratur 


 Eksterne lenker 



Kategori:Kirker i Skaun
Kategori:Kirker i Orkdal prosti
Kategori:Kulturminner i Skaun
Kategori:Norske middelalderkirker i stein
Kategori:Religiøse bygninger fra 1100-tallet